Source: http://valaskozosmegegyezessel.hu/valas-menete/valas-menete-kozos-megegyezessel/
Timestamp: 2019-03-23 02:15:11+00:00

Document:
Válás menete közös megegyezéssel - Válás közös megegyezéssel
Válás menete közös megegyezéssel – 1. lépés – Válási egyezség/megállapodás elkészítése
A válás kezdeményezése előtt a feleknek meg kell állapodniuk az alábbi kérdésekben:
Ha van közös gyermek, akkor még az alábbi kérdésekben is egyezségre kell jutniuk:
szülői felügyelet (gyermekelhelyezés)
gyermek kapcsolattartása
Fontos, hogy a válási egyezség tartalmazza a Családjogi törvény által előírt kötelező tartalmi elemeket.
A válási mediátor segít a nyitott kérdéseket megbeszélni. Ha bizonyos kérdésekben nézeteltérés van a felek között, akkor is érdemes válási mediátor segítségét igénybe venni, mert a mediáció egy nagyon hatékony módszer, hogy közös nevezőre jussanak az álláspontok. A válási mediátor végül elkészíti az írásos egyezséget, amit a Bíróság hivatalosan elfogad.
A válókereset benyújtásához tehát nincs feltétlenül szükség ügyvédre.
Válás menete közös megegyezéssel- 2. lépés – Válás kezdeményezése
A házasság felbontását a bíróságon kell kérelmezni. A kérelmet a férj vagy feleség nyújtja be, illetve közös megegyezés esetén együtt is kérelmezhetik a házasság felbontását. A kérelemhez az alábbi dokumentumokat kell mellékelni:
keresetlevél – a házasság felbontására irányuló kérelem
gyermek(ek) születési anyakönyvi kivonata (amennyiben a házasságban született kiskorú gyermek)
válóper illetéke – ez jelenleg 30000 Ft
válási egyezség/megállapodás 3 példánya
Válás menete közös megegyezéssel – 3. lépés – Első tárgyalás
Az első tárgyalásra általában a valókereset benyújtása után 2-3 hónappal kerül sor, ez az úgynevezett békítő tárgyalás. A Bíróság elsődleges feladata az első tárgyaláson a házastársakat meghallgatni és megpróbálni őket kibékíteni. A Bíróságnak akkor is meg kell próbálnia kibékíteni a házastársakat, ha közös megegyezéssel kívánják felbontani a házasságukat.
Fontos, hogy az első tárgyalásra mindkét házastárs személyesen menjen el!
A Bíróság az első tárgyaláson is kimondhatja a válást, ha a házastársak megerősítik az első tárgyaláson, hogy házasságuk végérvényesen megromlott és továbbra is fenntartják a válás kezdeményezésekor leadott válási egyezségben/megállapodásban foglaltakat, valamint nincs a házastársaknak kiskorú gyermeke.
Válás menete közös megegyezéssel – 4. lépés – Második tárgyalás
Ha van kiskorú gyermek és közös megegyezéssel akarnak elválni, akkor a Bíróság kitűzi a második tárgyalás időpontját, ami általában 3 hónappal az első tárgyalást követően van. Ha a második tárgyaláson megerősítik az első tárgyaláson elhangzottakat, akkor a Bíróság meghozza a válásról szóló határozatot.
Lehetséges-e közös megegyezéssel válni, ha már zajlik a válóper?
Igen, amennyiben a felek benyújtanak egy válási egyezséget a Bíróságra, azt a Bíróság elfogadja. Tehát akkor sem késő válási mediátort felkeresni ha a válóper folyamatban van.
A válási mediáció során egy nyugodt, semleges környezetben van lehetőség a vitás kérdéseket megbeszélni. Általában egy mediációs ülésen könnyebb olyan megoldást találni, amely mindkét fél számára elég jó, mint a tárgyalóterem feszült légkörében.
Válás menete nem közös megegyezéssel

References: Bíróság 
 Bíróság 
 Bíróság 
 Bíróság 
 Bíróság 
 Bíróság